Document ID: 32007R0681

REGULAMENTUL (CE) NR. 681/2007 AL CONSILIULUI
din 13 iunie 2007
de modificare a listelor procedurilor de insolvență, a procedurilor de lichidare și a lichidatorilor din anexele A, B și C la Regulamentul (CE) nr. 1346/2000 privind procedurile de insolvență
CONSILIUL UNIUNII EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1346/2000 al Consiliului din 29 mai 2000 privind procedurile de insolvență (1), în special articolul 45,
având în vedere propunerea Comisiei,
întrucât:
(1)
Anexele A, B și C la Regulamentul (CE) nr. 1346/2000 enumeră denumirile date în legislația statelor membre procedurilor și lichidatorilor la care face referire respectivul regulament. Anexa A la respectivul regulament enumeră procedurile de insolvență menționate la articolul 2 alineatul (a) din respectivul regulament. Anexa B la respectivul regulament enumeră procedurile de lichidare menționate la articolul 2 litera (c), iar anexa C enumeră lichidatorii menționați la articolul 2 litera (b) din respectivul regulament.
(2)
Anexele A, B și C la Regulamentul (CE) nr. 1346/2000 au fost modificate prin Actul de aderare din 2003, astfel încât să includă procedurile de insolvență, procedurile de lichidare și lichidatorii din cele zece state membre care au aderat la Uniunea Europeană în 2004, prin Regulamentul (CE) nr. 603/2005 (2) și Regulamentul (CE) nr. 694/2006 (3), în scopul de a modifica anexele menționate în privința mai multor state membre, și prin Regulamentul (CE) nr. 1791/2006, astfel încât să includă procedurile de insolvență, procedurile de lichidare și lichidatorii din Bulgaria și România.
(3)
La 29 august 2006, Republica Cehă a informat Comisia, în temeiul articolului 45 din Regulamentul (CE) nr. 1346/2000, cu privire la modificările aduse listelor din anexele A, B și C la regulamentul în cauză.
(4)
La 26 ianuarie 2007, România a informat Comisia, în temeiul articolului 45 din Regulamentul (CE) nr. 1346/2000, cu privire la modificările aduse listelor din anexele A, B și C la regulamentul în cauză.
(5)
La 27 februarie 2007, Italia a informat Comisia, în temeiul articolului 45 din Regulamentul (CE) nr. 1346/2000, cu privire la modificările aduse listelor din anexele B și C la regulamentul în cauză.
(6)
La 23 martie 2007, Suedia a informat Comisia, în temeiul articolului 45 din Regulamentul (CE) nr. 1346/2000, cu privire la modificările aduse listelor din anexa C la regulamentul în cauză.
(7)
Regatul Unit și Irlanda sunt ținute de Regulamentul (CE) nr. 1346/2000 și, în temeiul articolului 45 din regulamentul respectiv, participă la adoptarea și aplicarea prezentului regulament.
(8)
În conformitate cu articolele 1 și 2 din Protocolul privind poziția Danemarcei, anexat la Tratatul privind Uniunea Europeană și la Tratatul de instituire a Comunității Europene, Danemarca nu participă la adoptarea prezentului regulament, care nu este obligatoriu pentru aceasta și nu i se aplică.
(9)
Este, prin urmare, necesar să se modifice Regulamentul (CE) nr. 1346/2000 în consecință,
ADOPTĂ PREZENTUL REGULAMENT:
Articolul 1
Regulamentul (CE) nr. 1346/2000 se modifică după cum urmează:
1.
Anexa A se înlocuiește cu textul din anexa I la prezentul regulament.
2.
Anexa B se înlocuiește cu textul din anexa II la prezentul regulament.
3.
Anexa C se înlocuiește cu textul din anexa III la prezentul regulament.
Articolul 2
Prezentul regulament intră în vigoare în ziua următoare datei publicării în Jurnalul Oficial al Uniunii Europene.
Cu toate acestea, denumirile menționate în anexele A, B și C pentru Republica Cehă se aplică de la 1 ianuarie 2008.
Prezentul regulament este obligatoriu în toate elementele sale și se aplică direct în statele membre, în conformitate cu Tratatul de instituire a Comunității Europene.
Adoptat la Luxemburg, 13 iunie 2007.

Labels: 12
11
4
18